stanford-oval/wikipedia huggingface dataset:
פליקר
הערות שוליים

↑  שירות התמונות הוותיק פליקר מתכנן קאמבק, באתר כלכליסט, 24 באפריל 2018
↑  Honan, Mat, The Most Fascinating Profile You'll Ever Read About a Guy and His Boring Startup, ‏08.07.14
↑  Adrianne Jeffries, The man behind Flickr on making the service 'awesome again', The Verge, ‏20-3-2013
↑  Craig Smith, How Many People Use the Top Social Media, Apps & Services?, DMR, ‏4-2-2017
↑  "Free Accounts, Upgrading and Gifts". Flickr. Retrieved 2013-05-21. (2)
↑  Adrianne Jeffries, "On Flickr Deleting User Accounts", ‏02/03/11
↑  Vander Wal, Thomas, Folksonomy Research Needs Cleaning Up, ‏17/1/2006
↑  Goss Interactive, "Creating Flickr Sets Video" (ארכיון)
↑  Goss Interactive, Mapping Flickr Sets Video (ארכיון)
↑  Public/Private. Flickr
↑  Guest Pass, Yahoo!
↑  22/09/2016 :Retrieved petapixel flickr-password
↑  Partington, Brian (2006/08/19), Ink Interview: Steeev
↑  Kevin Collins (2009-08-16), Bad case of Hiccups!". Flickr.com"
↑  Flickr: Help: Photos: How can I copyright my photos?
↑  Rajiv Vaidyanathan, Flickr now offers Public Domain and CC0 designations, ‏30/3/2015
פנחס מיכאל גרויסלייט

| --- | --- |
אין תמונה חופשית
 לידה:  תקס"ח
 פטירה:  1890 (בגיל 82 בערך) י"ז באדר תר"ן 
 מקום פעילות:  שרשוב, אנטופול
 תקופת הפעילות:  ?–1890 
 השתייכות:  רבני פולין
 תחומי עיסוק:  תנ"ך, תלמוד, הלכה, דרשנות
 רבותיו:  הרב אשר הכהן, מחבר "ברכת ראש"
 תלמידיו:  הרב מרדכי רוזנבלט מאושמינה, הרב חיים אליעזר ניצברג מפרויזנה
 חיבוריו:  "דברי פנחס", "לקט הקוצרים", 'דרשות הרפ"ם'
 
הרב פנחס מיכאל גרויסלייט (תקס"ח, 1808 בערך-ליל י"ז באדר תר"ן, 8 או 9 במרץ 1890) היה הרב של אנטופול במחוז ברסט ברוסיה הלבנה ומחבר ספרים.
בית הוריו

נולד בשרשוב לרב יצחק אייזיק ולבריינה-הניה. אביו היה בן הרב יהושע רוקח מפינסק, נכדו של הרב אלעזר רוקח. אמו הייתה מצאצאי הרב מאיר אייזנשטט ונכדת הרב פנחס הלוי מאמסטרדם, מחבר "נחלת עזריאל". למד אצל הרב אשר הכהן, בעל "ברכת ראש", אב"ד שרשוב ותלמיד הרב חיים מוולוז'ין.
ברבנות

בשנת תרי"ג (1853), לאחר שעזב הרב אשר הכהן את שרשוב כדי לשמש ברבנות טיקטין, מונה הרב פנחס מיכאל במקומו. בראש חודש חשוון תרכ"ד (1863) עבר לכהן כרב של אנטופול עד לפטירתו. חבורת אברכים למדה אצלו. הוא פיתח את מוסדות הקהילה היהודית ותיקן שמכל תשלום של בגד חדש יופרש סכום מסוים בעבור קרן "מלביש ערומים" לעניי העיר.
בשנת תרכ"ט (1869) ובכ' בסיוון תרמ"ה (1885) פרצו שרפות גדולות בעיירה, ובשתי הפעמים השיג מימון לבנייה מחדש ולסיוע לנפגעים. במקרה הראשון נסע לרוסיה כדי לאסוף את הכסף. במקרה השני, כשהיה בן 76, ייסד קרן עזרה. יהודים הגיעו ממרחק כדי להיוועץ בו ולבקש את ברכתו.
נודע בדרשותיו שבהן עורר את הקהל לתקן את מעשיו.
ילדיו וצאצאציו

נשא לאישה את מושקה בת יחיאל מיכל מפאסוואל, שהיה בעל אמצעים וצאצא של הרב יחיאל היילפרין בעל "סדר הדורות". הוליד ממנה לפחות שבעה ילדים:
מאיר אליעזר גרויסלייט מפינסק
אברהם משה גרויסלייט מבריסק
מרת רויכל - אשת הרב יוסף שוויף
מרת טויבה ביילה - אשת אליקום גציל ספיר מווילקומיר
מרת מיכלה - רעייתו של הרב אברהם אבא סירקין משרשוב. הרב אברהם אבא זיונס שערך והוציא את 'דרשות הרפ"ם' היה בן בתם טויבה בת-שבע ובעלה הרב חיים דוד זיונס. יצחק אייזיק רבינוביץ שהביא לדפוס את "דברי פנחס" היה בן בנם הרב דוב בר רבינוביץ.
אחד מבניו עזב את אורח החיים הדתי והפך לפרופסור לפילוסופיה בפריז.
הרב משה ברמן שכיהן כרב באנטופול בשנים תרס"ג-תרפ"א התחתן עם נכדת ר' פנחס מיכאל, בריינה-הניה, והיה מתלמידיו המובהקים של ר' פנחס מיכאל.
הרב פסח פרוסקין היה נין של אחד מילדיו.
"איגרת החלום"

הרב מרדכי רוזנבלט מאושמינה שלח בכ"ח בשבט תרמ"א (1881) מכתב לרב גרויסלייט על סדרת חלומות שהחלו בליל ערב יום הכיפורים. בחלומות נגלה מהר"י בן לב ואמר לרב מרדכי שהוא מצאצאיו של האדם שסטר למהר"י בן לב לעיני כל משום שיצא חייב בדין לפניו. לכן הרב מרדכי צריך לתקן את נשמת זקנו בשינון הספר שו"ת מהרי"י בן לב עד שידע אותו על בוריו, ועליו לקנות את הספר מהרב של אנטופול, משום שיש על הרב תביעה בשמים מדוע לא הוציא לאור את פירושיו על מסכתות מעילה ותמורה שהחל להכין לדפוס. בכסף שיקבל עבור 'שו"ת מהר"י בן לב' ידפיס אותם. בסוף המכתב מבקש הרב מרדכי שהרב גרויסלייט ישלח את הספר בדחיפות, משום שאשתו חלתה ונמצאת בסכנה, ובחלום האחרון אמר מהר"י שזה מאחר שלא הזדרז לקנות את הספר.
כארבע שנים לאחר המכתב הדפיס הרב גרויסלייט את פירושיו למסכתות האמורות בשם "לקט הקוצרים".
האיגרת, בעברית, ביידיש ובאנגלית (בתרגום הרב מרדכי גיפטר), הודפסה ב"לדור אחרון" שנספח ל'דרשות הרפ"ם', בעריכת נינו הרב אברהם אבא הלוי זיונס.
חיבוריו

בתרע"א הודפסה לראשונה צוואתו בידי תלמידו הרב חיים אליעזר ניצברג מפרויזנה. הרב זלמן סנדר, הרב של קריניק, שיבח את יציאת הצוואה לאור ואת מחברה.
דרשות הרפ"ם - 39 דרשות, רובן על המועדים. שלוש דרשות על פרשת נח ושלושה הספדים (על רבו בעל "ברכת ראש", על אמו ועל אדם נוסף). הדרשות הושמעו בשנים תרכ"א-תר"ם בשרשוב ואנטופול. בעריכת נינו, הרב אברהם אבא הלוי זיונס, הברונקס תשי"ט. לספר מצורף החלק "לדור אחרון" ובו "איגרת החלום" המתוארת לעיל, צוואתו בעברית, ביידיש ובאנגלית וביוגרפיה ביידיש ובאנגלית.
דברי פנחס - חידושים וביאורים על הש"ס, רש"י ותוספות, הרי"ף, הר"ן והגהות מיימוניות. חלקו יצא בוורשה תר"צ. בדבריו שילב גם חידושים מהרב יעקב שור ורבנים נוספים. יצא לאור בידי נינו, יצחק אייזיק רבינוביץ.
לקט הקוצרים - פירוש על מסכתות בש"ס (יחד עם הטקסט של המסכת). הכרך על מסכת נזיר יצא בווילנה תרכ"ז, ועל מסכתות מעילה ותמורה בוורשה תרמ"ה. בירושלים תשכ"ח הודפסה הוצאה של מסכתות אלה וכן מסכת תמיד, עם ליקוטים ממסכתות נוספות. חלק מהפירושים יצאו בהוצאות נוספות.
לקריאה נוספת

ביוגרפיות בתוך דרשות הרפ"ם: בעברית בעמ' ג'-ה', ביידיש בעמ' ק"ל-קל"ה ובאנגלית בעמ' 1–18 בחלק האנגלי.
על איגרת החלום: שם, עמ' קי"ז-קכ"א בעברית, עמ' קל"ו-קמ"ג ביידיש ועמ' 19–27 באנגלית.
בן ציון ח' איילון (עורך), אנטופול (אנטיפאליע) - ספר זיכרון, "ארגון יוצאי אנטופול בישראל ובאמריקה", תל אביב תשל"ב, עמודות 60-41
הערות שוליים

↑  מופיע בחלק מהמקומות בשם המשפחה רוקח, שם המשפחה של אבי אביו.
↑  ספר תלת-לשוני בעברית, יידיש ואנגלית, שגרסה מקוונת שלו נצאת באתר ספריית העיר ניו יורק.
| --- | --- |
בקרת זהויות :  NLI: 987007309153005171  ISNI: 0000 0000 3178 9295  LCCN: n94103124  VIAF: 63244395   WorldCat (עם VIAF): 63244395
פרנץ בורגיה קרי

| --- | --- |
 לידה:  10 באוקטובר 1702 קנזלה, הונגריה 
 פטירה:  1 בדצמבר 1768 (בגיל 66) טרנבה, סלובקיה 
 
פרנץ בורגיה קרי (בהונגרית: Kéri Borgia Ferenc, בסלובקית: František Borgia Kéri,‏ 10 באוקטובר 1702 אולי בקנזלה, בימינו במחוז בורשוד-אבאוי-זמפלן בהונגריה – 1 בדצמבר 1768 בנאג'סומבט, או טרנבה, בשטח סלובקיה של היום, אז ממלכת הונגריה) היה ישועי הונגרי, שפעל בעיקר בשטחי סלובקיה של ימינו, ונודע כאסטרונום, פיזיקאי והיסטוריון, היה פרופסור באוניברסיטאות בקושיצה ובטרנבה, רקטור של אוניברסיטת טרנבה. הוא כתב בשפה הלטינית. תרם להקמת המצפה הכוכבים בטרנבה ולפיתוחו.
ביוגרפיה

בן למשפחת אצילים מצפון הונגריה, פרנץ בורגיה קרי התחיל את חניכותו במסדר הישועי בטרנצ'ין ב-21 באוקטובר 1719. בשנים 1725-1723 למד פילוסופיה באוניברסיטת גראץ ובשנים 1733-1730 תאולוגיה באוניברסיטת טרנבה (נאג'סומבט). ב-2 בפברואר 1737 הוסמך סופית ככומר. לימד בהתחלה לימד יוונית בבית ספר בסקאליצה (סאקולצה) אחר כך היה מורה לפילוסופיה, ומאוחר יותר לפולמיקה, מוסר, משפט קאנוני ודוגמטיקה בבית ספר בטרנבה. השתלם ועבר שלבים נוספים בהתחנכות הכנסייתית בווינה ובודה. לימד באוניביטאות באולומוץ וטרנבה. כיהן פעמיים כרקטור אוניברסיטת טרנבה בשנים 1756-1752 - ו-1763-1759. בשנים 1759-1756 היה רקטור אוניברסיטת קושיצה (קאשה). בשנים 1768-1764 כיהן כ"פרקפט" הסמינר הישועי טרנבה.
בשנות ה-30 של המאה 18 היה מעורב קרי בהקמת מצפה הכוכבים של אוניברסיטת טרנבה. קדמו לו בתחום קידום תחום האסטרונומיה בטרנבה המדענים יאן מיש ומרטין סנטיוואני.
בשנים 1755-1752 יחד עם פרנץ וייס ומקסימיליאן הל הקים את מצפה הכוכבים בטרנבה שהיה מצפה הכוכבים הראשון בממלכת הונגריה צייד אותו עם כלים, לרבות טלסקופים שבנה בעצמו. בעת עבודתו נכווה פעם בצורה חמורה באצבעותיו בארסן בוער. הטלסקופים שלו זכו להערכה מעבר לגבולות הונגריה, כולל מצד האסטרונום הצרפתי ז'אק קאסיני שביקר במצפה שלו בטרנבה. באוניברסיטה חינך בורגיה קרי דור של פיזיקאים סלובקים והונגרים, עמם נמנו אנדריי יאסלינסקי, אנטון רוויצקי, יאן איוואנצ'יץ', אנדריי אדאני. המצפה באוניברסיטת טרנבה פעל עד שנת 1785.
בתחום ההיסטוריה התעניין קרי בעיקר בחקר ההיסטוריה של האימפריה הביזנטית והאימפריה העות'מאנית.ב-1739 הוציא קרי לאור קטעים מכתביו של הקיסר הביזנטי קונסטנטינוס השביעי פורפירוגנטוס, המהווים עדות חשובה על ההיסטוריה המוקדמת של ההונגרים.
פרנץ בורגיה קרי כתב ספרים בתחום הפילוסופיה, הפיזיקה והאסטרונומיה. ניסה בכמה מספריו לתאם את הפיזיקה של רנה דקארט עם הדינמיקה של אייזק ניוטון. מבחינה פילוסופית היה יותר קרוב לרעיונות דקארט. ההיכרות עם הגותם של דקארט וניוטון עזרה לו להתעלות מעל הפירושים הסכולסטיים הנהוגים במוסדות החינוך הקתוליים. בשנות ה-1760 קלט את תרומותיו של ניוטון לדנימיקה ואת יישומיהן במכניקת גופי השמיים.
ספריו

1730 - Panegyricus S. Ignatii
1731 - Immaculate Deiparae Conceptio oppugnata
1744 - Epistolae S. Augustini ad S. Hieronymum et hujus Responsoriae cum longa Introductione
1733 - Tabulae Triplices ad horology omnis generis construenda et solis motu coequanda (pravděpodobné autorství)
1736 - Dissertatio Astronomica de cometa viso 1729 et 1730 (nezachovala dílo)
1752 - Dissertatio Physica de corpore Generatol deque opposito eidem vacuo
1753 - Dissertatio Physica de motu corporum
1754 - Dissertatio Physica de Cause motuum in corporibus
1756- Dissertatio de luce eiusque proprietatibus  -
1738 - 1742 - Epitome historiae Byzantinae seu Imperatorum Orientis e compluribus graeca praesertim concinna a Constantino M. ad Constantinum ultimum et expugnatam per Turcas Constantinopolim
1749 - Epitome historiae Byzantinae Continuatio, seu Imperatores Ottomanici a Capt Constantinopoli cum Epitome Principum Turcarum
לקריאה נוספת

art.Francesco Borgia Keri aut.Weiss in Biografia universale antica e moderna ossia Storia per alfabeto vol.XXX Ed. Giov.Battista Missiaglia, Venezia 1826 p. 98
Györffy György. A magyar törzsnevek és törzsi helynevek., Honfoglalás és nyelvészet. Balassi Kiadó Budapest 1997. ISBN 963-506-108-0
הערות שוליים

↑  L.Bartha
| --- | --- |
בקרת זהויות :  NLI: 987007281926705171  GND: 100177832  ISNI: 0000 0000 6136 110X  LCCN: n2002079725  NKC: ola2003175136  NLG: 144054  NSK: 000094860  VcBA: 495/184677  VIAF: 29871998   WorldCat (עם VIAF): 29871998
צאי מינג-יין

צאי מינג-יין (בסינית: 蔡明諺; נולד ב-7 בינואר 1996) הוא ג'ודוקא טייוואני אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד ליאניסלב גרצ'ב הבולגרי.
מינג-יין מחזיק בשתי מדליות ארד מאליפות אסיה, בהן זכה בשנים 2012 ו-2013.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
ערך זה הוא קצרמרבנושא ספורטאים ובנושא טאיוואן. אתם מוזמנים לתרום לוויקיפדיה ו.
פיליס פלגי

| --- | --- |

 לידה:  4 במרץ 1920 קייפטאון, איחוד דרום אפריקה 
 פטירה:  15 ביוני 2015 (בגיל 95) רמת השרון, ישראל 
 ענף מדעי:  אנתרופולוגיה
 מקום מגורים:  רמת השרון
 מקום לימודים:  אוניברסיטת קולומביה
 מנחה לדוקטורט:  מרגרט מיד
 בן זוג:  יואל פלגי
 תרומות עיקריות
 ייסוד תחום האנתרופולוגיה היישומית בישראל
 
פיליס פלגי (4 במרץ 1920–15 ביוני 2015) הייתה אנתרופולוגית ישראלית. היא נחשבת למייסדת תחום האנתרופולוגיה היישומית בישראל. עסקה בעיקר בממשק שבין אנתרופולוגיה לבריאות הנפש. מזווית זו חקרה מנהגי קבוצות שונות בדרום אפריקה ובישראל. כאנתרופולוגית ראשית בשירותי בריאות הנפש במשרד הבריאות פעלה להגברת המודעות של הממסד הרפואי והחברתי למנהגים הייחודיים של העדות השונות בציבור הישראלי. כמו כן יזמה את שילוב תחום מדעי ההתנהגות בלימודי רפואה בישראל במטרה לשפר את יחסי הרופאים עם המטופלים.
הערות שוליים

↑  הספד שנאמר בהלווייתה של פיליס פלגי, בעמוד הפייסבוק של "בחברת האדם – אנתרופולוגיה בישראל ובעולם", פרופ' תמר אלאור, 16 ביוני 2015
↑  ד"ר מלכה שבתאי, "ד"ר פיליס פלגי: אם האנתרופולוגיה הישראלית, האנתרופולוגית היישומית הראשונה, ופורצת דרך בתחומי הרפואה ההומנית, בריאות הנפש והכשרת צוערי רפואה", פרופילים של אנתרופולוגים בישראל: שיתוף מידע בין סטודנטים עבור סטודנטים (עמ' 10–13), אוקטובר 2004 (באתר פקפוק)
↑  ד"ר לירון שני, "בין אג'נדה מוסרית לכלי מחקרי: אנתרופולוגיה יישומית בישראל", פקפוק 17, מרץ 2010
↑  ד"ר רקפת זלשיק, עד נפש: מהגרים, עולים, פליטים והממסד הפסיכיאטרי בישראל, בני ברק: הקיבוץ המאוחד, 2008
↑   עופר אדרת, לימדה את הרופאים להיות בני אדם, באתר הארץ, 16 ביולי 2015
↑  בנושא זה פרסמה לדוגמה את המאמר הבא עם האנתרופולוג הנרי אברמוביץ:  Phyllis Palgi and Henry Abramovitch, Death: A Cross-Cultural Perspective, Annual Review of Anthropology 13, 1984, עמ' 385-417
↑  ד"ר ענת פלגי-הקר, מאי-מהות לאימהות: חיפוש פסיכואנליטי פמיניסטי אחר האם כסובייקט, תל אביב: עם עובד, 2005 (פתח דבר והקדמה באתר טקסט)
| --- | --- |
בקרת זהויות :  NLI: 987007302795605171  BnF: cb12790829f (data)  ISNI: 0000 0001 2032 3841  RERO: 02-A003666370  SUDOC: 251446107  VIAF: 107520885   WorldCat (עם VIAF): 107520885
פרנץ אלכסנדר

| --- | --- |
לוח זיכרון על שמו בברלין
לוח זיכרון על שמו בברלין
 לידה:  22 בינואר 1891 בודפשט, הונגריה
 פטירה:  8 במרץ 1964 (בגיל 73) פאלם ספרינגס, קליפורניה
 ענף מדעי:  פסיכואנליטיקה
 מקום מגורים:  הונגריה, גרמניה, ארצות הברית
 מוסדות:  אוניברסיטת שיקגו 
 הערות:  יהודי
 תרומות עיקריות
 האסכולה של שיקגו
 
פֶרֶנץ אלכסנדר (בהונגרית: Alexander Ferenc; בודפשט, 22 בינואר 1891 – פאלם ספרינגס, קליפורניה, 8 במרץ 1964) היה רופא, פסיכיאטר, הונגרי-יהודי ואמריקאי, פרופסור באוניברסיטה, פסיכואנליטיקאי, חלוץ הרפואה הפסיכוסומטית, מייסד "האסכולה של שיקגו". אביו, בֶּרְנַאט אלכסנדר (1927-1850), היה סופר הונגרי ממוצא יהודי ופרופסור לפילוסופיה ואסתטיקה, חבר האקדמיה ההונגרית למדעים.
ביוגרפיה

פרנץ אלכסנדר הוא בנם של ברנאט אלכסנדר ורגינה ברסלר. הוא למד לימודי רפואה באוניברסיטת גטינגן שבגרמניה ואחרי שחזר לבודפשט עסק בהיבטים הביוכימיים של מחלות הנפש ואחר כך במקרים שלא התאימו לגישה האורגנית הקלאסית. משנת 1919 עבד ולמד במכון הפסיכואנליטי בברלין. המנטור שלו היה קרל אברהם. ב-26 בפברואר 1921 נשא לאישה בשרלוטנבורג את אנה וניאר, סופרת ילידת טריאסטה. לאחר מכן עזב לארצות הברית, וב-1932 מונה למנהל של המכון הפסיכואנליטי בשיקגו. בין השנים 1956 ו-1964 היה מנהל המכון למחקר בתחום הפסיכיאטריה והפסיכואנליטי של בית החולים מאונט סיני (לוס אנג'לס). בין 1957 ו-1964 היה מרצה מן המניין באוניברסיטת דרום קליפורניה כפרופסור לפסיכיאטריה קלינית. הוא מילא תפקיד חשוב בהפצת הפסיכואנליזה בארצות הברית. הוא התמקד יותר בפסיכואנליזה קלאסית מאשר בהתערבות טיפולית. העבודות הידועות ביותר שלו נוגעות לתפקידן של הפרעות פסיכיאטריות בהתפתחות מחלות גופניות ופיתוח הבטים פסיכוסומטיים. הוא ניסה לחקור את הדינמיקה הפסיכולוגית של מחלות גופניות רבות.
עבודותיו העיקריות

יסודות הפסיכואנליזה (ניו יורק, 1948);
מחקרים ברפואה פסיכוסומטית (T. French-csel, ניו יורק, 1948);
רפואה פסיכוסומטית (ניו יורק, 1950);
פסיכואנליזה ופסיכותרפיה (לונדון, 1957);
תולדות הפסיכיאטריה (ST Selesnickel-lel, ניו יורק, 1966).
בשפת המקור:
Fundamentals of psychoanalysis (New York, 1948);
Studies in psychosomatic medicine (T. French-csel, New York, 1948);
Psychosomatic medicine (New York, 1950);
Psychoanalysis and psychotherapy (London, 1957);
The history of psychiatry (S. T. Selesnickel-lel, New York, 1966).
לקריאה נוספת

András Gergely: לקסיקון של רופאים יהודים הונגרים ידועים. Bp., מכבי, 2001.
Gulyás Pál בודפשט: איגוד הספרנים והארכיונאים ההונגרים. 1939-2002.
הונגרים באמריקה. נערך על ידי Szy, Tibor. העיר ניו יורק, אגודת האוניברסיטה ההונגרית, אינק, 1963.
לקסיקון יהודי הונגרי. אד. פיטר אוגווארי. Bp., לקסיקון יהודי, 1929.
הלקסיקון החדש של Révai. Főszerk. הקולגה איסטוון טרסולי. שקסארד, תינוקות, 1996.
אנציקלופדיה ביוגרפית הונגרית חדשה. Főszerk. László Markó. Bp., מועדון הספרים ההונגרי.
Gergely András: Jeles magyar zsidó orvosok lexikona. Bp., Makkabi, 2001.
Gulyás Pál: Magyar írók élete és munkái I–XIX. Budapest: Magyar Könyvtárosok és Levéltárosok Egyesülete. 1939–2002.
Hungarians in America. Edited by Szy, Tibor. New York City, Hungarian University Association, Inc, 1963.
Magyar zsidó lexikon. Szerk. Ujvári Péter. Bp., Zsidó Lexikon, 1929.
Révai Új Lexikona. Főszerk. Kollega Tarsoly István. Szekszárd, Babits, 1996.
Új magyar életrajzi lexikon. Főszerk. Markó László. Bp., Magyar Könyvklub
הערות שוליים

↑  Alexander Ferenc. Petőfi Irodalmi Múzeum (Hozzáférés: 2015. október 14.)
↑  טיפול דינמי קצר מועד
↑  מרצים יהודים באוניברסיטאות בהונגריה 1848-1944
↑  "Magyarországi egyetemi tanárok életrajzi adattára 1848–1944 I. Zsidó és zsidó származású egyetemi tanárok" (PDF). Eötvös Loránd Tudományegyetem. ELTE Eötvös Kiadó. 2012. נבדק ב-2015-06-22.
↑  A házasságkötés bejegyezve a Bp. VI. ker. állami házassági akv. 57/1921. folyószáma alatt.
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007257520305171  PLWABN: 9810656220705606  BIBSYS: 90213221  BnF: cb12285234h (data)  CiNii: DA03588940  GND: 118644637  ICCU: RAVV042846  ISNI: 0000 0001 0902 279X  LCCN: n79132532  LNB: 000115001  NDL: 00462136  NKC: jo2002100565  NLA: 35002962  NLG: 156424  NLK: KAC201717878  NSK: 000732270  NTA: 067651348  RERO: 02-A002917582  SELIBR: 292004  SNAC: w6bg3d6j  SUDOC: 031683991  Trove: 138215  VIAF: 54210127   WorldCat (עם VIAF): 54210127
פרמטר פגיעה

פרמטר הפגיעה b וזווית הפיזור θ
פרמטר הפגיעה b מוגדר כמרחק המאונך בין מסלולו של גוף לבין מרכז שדה הפוטנציאל  U\left(r\right) שהגוף מושפע ממנו (ראו תמונה). המונח בדרך כלל משמש בפיזיקה גרעינית, אך גם במכניקה קלאסית, לרוב בבעיות המערבות כבידה.
הקשר בין מקדם הפגיעה לבין זווית הפיזור  \theta  הוא:
\theta =\pi -2b\int _{r_{min}}^{\infty }{\frac {dr}{r^{2}{\sqrt {1-\left(b/r\right)^{2}-2U/mv_{\infty }^{2}}}}}
כאשר  v_{\infty } היא מהירות הקליע במרחק גדול מאוד ממרכז הפוטנציאל, ו- r_{min} המרחק המינימלי של הקליע ממרחק הפוטנציאל.
פיזור מכדור קשיח

ההדגמה הפשוטה ביותר של פרמטר פגיעה הוא בפיזור מכדור קשיח. נניח שיש לנו קליע הנע לכיוון ספירה קשיחה ברדיוס  R. מכיוון שהספירה קשיחה לחלוטין, ולא משפיעה על הסביבה כלל (בהזנחת הכבידה), ניתן להגדיר לה פוטנציאל כך:
U\left(r\right)={\begin{cases}0&r>R\\\infty &r\leq R\end{cases}}
נסתכל על שני מקרים כעת: אם פרמטר הפגיעה  b גדול מהרדיוס של הספירה, כלומר  b>R הקליע יפספס לחלוטין את הספירה, ואז לפי הנוסחה מעלה  \theta =0. מצד שני, אם  b\leq R, נוכל למצוא את זווית הפיזור לפי פרמטר הפגיעה לפי אותה נוסחה ולקבל:  b=R\cos \left({\frac {\theta }{2}}\right)
בפיזיקה מודרנית

בפיזיקה של אנרגיות גבוהות, וספציפית בניסוי הקרניים המצטלבות, ניתן לסווג התנגשויות לפי פרמטר הפגיעה שלהן. התנגשות מרכזית היא התנגשות בעלת  b\approx 0, התנגשות היקפית (peripheral collision) בעלת  0<b<2R, והתנגשות אולטה-היקפית (ultraperipheral collisions) היא בעלת  b>2R, כאשר בכל המקרים מתייחסים לגרעינים כאל כדורים קשיחים בעלי רדיוס  R.
ראו גם

אישושים לתורת היחסות הכללית (אנגלית)
ניסוי רתרפורד
הערות שוליים

↑  Landau, L. D. (Lev Davidovich), 1908-1968., Mechanics, 3d ed, Oxford: Pergamon Press, 1976
צאי לון

| --- | --- |

 לידה:  50 Leiyang, Guiyang Commandery, שושלת האן 
 התאבד:  121 (בגיל 71 בערך) לוו-יאנג, שושלת האן 
 מקום מגורים:  סין
 תרומות עיקריות
 נייר
 
זהו שם סיני; שם המשפחה הוא .
צָאי לוּן (סינית: 蔡伦;‏ 50–121) היה סריס ואיש חצר סיני מתקופת שושלת האן המזרחית. הוא נחשב דמות מרכזית בהיסטוריה של הנייר בזכות שיפור תהליך הייצור שלו באמצעות הוספת עיסת נייר מקליפות עצים ושאריות קנבוס, דבר שהוביל לייצור נייר בהיקף רחב ולהפצת הנייר ברחבי העולם. אף על פי שבעבר ייחסו לו את המצאת הנייר, גרסאות מוקדמות של נייר התקיימו כבר מהמאה ה-3 לפנה"ס, ולכן תרומתו של צאי לון מוגדרת כשיפור ולא כהמצאה.
ביוגרפיה

צאי לון נולד בגְווֵייָאנְג, בירת מחוז גוויג'ואו בתקופת שושלת האן. שירת בחצר הקיסר כפקיד, ולצורך עבודות הרישום ניסה שיטות שונות להכנת נייר, עד להגעה לתהליך, אשר פרטיו אבדו עם הזמן, אשר איפשר הכנת נייר. בתמורה לעבודתו זו העניק לו הקיסר תואר אצולה וממון רב.
פיליס גלזר

| --- | --- |

פִילִיס גְלזר, עיתונאית אוכל ומחברת ספרי בישול. יפו, אוקטובר 2019
 לידה:  8 במאי 1953 (בת 71) ברוקלין, ניו יורק
 מדינה:  ישראל
 קישורים חיצוניים
 פייסבוק:  phyllis.kitchen
פִילִיס גְלזר (נולדה ב-8 במאי 1953) היא עיתונאית אוכל ומחברת ספרי בישול.
ביוגרפיה

גלזר נולדה בברוקלין, ניו יורק, ולה שלוש אחיות מבוגרות ממנה. למדה בבית הספר ישיבה דפלטבוש, ואחר כך למדה משחק באוניברסיטת ברנדייס.
בשנת 1977 עלתה לישראל.
עבדה תחילה כשחקנית ועוזרת במאי בתיאטרון הקאמרי. בהמשך עבדה בירחון "את", שם יצרה כתבות אוכל, עם דגש על בישול מהיר וצמחונות. בהמשך כתבה גם ב"חדשות", "ידיעות אחרונות", מגזין "מנטה", ב"ג'רוזלם פוסט", ב־ynet וב"וואלה!". כתבה גם ב־Bon Appétit Magazine ,Associated Press, ולוס אנג'לס טיימס.
ספרה הראשון, "חגיגה צמחונית", הוא ספר הבישול הצמחוני הראשון בישראל. הספר הפך לקלאסיקה של המטבח הצמחוני ולרב-מכר. בהמשך חיברה ספרי בישול נוספים: "המטבח של פיליס" (הוצאת כתר), "פשוט בריא" (הוצאת מודן), "בישול בריא בקלי קלות" (קוראים), "אפיה בריאה בקלי קלות" (קוראים), ו"ללא גלוטן ללא סוכר" (קוראים), ספר בישול תנ״כי שיצא לאור בגרמניה ובאיטליה, וספר בישול לחגים "Essential Book of Jewish Festival Cooking" שיצא לאור באנגלית בהוצאת הרפר קולינס.
פתחה בית ספר לבישול בחסות חברת תלמה, שבו לימדו ישראל אהרוני, ארז קומרובסקי ואיתמר דוידוב.
הפיקה, ביחד עם מלונות דן, פרויקט קולינרי ישראלי-ירדני ברבת עמון, האירוע הישראלי הראשון בירדן. מאז הופיעה בתוכניות טלוויזיה בערוץ 2, ולמשך שנתיים השתתפה בתוכנית הבוקר עם אברי גלעד. השתתפה גם בתוכניות רדיו רבות.
גלזר מרצה ומעבירה סדנאות לחברות, לקהל העסקי והפרטי. היא מעבירה סדנאות בישול ב"סטודיו לבישול" בתל אביב, וסדנאות בישול פרטיות בביתה.
חיים אישיים

בגיל 28 נישאה ליוני פרס, בנו של שמעון פרס, ולאחר שנה התגרשו. בשנת 1989 התחתנה עם רן אורון, שהגיע אף הוא מתחום האוכל, ונולדו להם שתי בנות. בשנת 1995 התגרשו. ב-1997 פגשה את ניסן בלבן, ולאחר 21 שנים של זוגיות, התחתנו. כשמונה חודשים לאחר מכן, בדצמבר 2018, בלבן נפטר.
בסוף 2006 אובחנה כחולה בסרטן השד.
הערות שוליים

1 2 3 4 5  סמדר שיר, אצל פיליס במטבח, מעריב, 3 בנובמבר 1980
↑ דוגמאות:
פיליס גלזר, פונץ' חורפי, חדשות, 23 בנובמבר 1987
פיליס גלזר, שסק, חדשות, 28 במאי 1990
↑  גילה מצא, המטבח של פיליס, מעריב, 16 באוגוסט 1987
↑  מודעה, המטבח של פיליס, חדשות, 23 באוקטובר 1989
↑  דינה חלוץ, אהבה בימי קינואה: בגיל 65, פיליס גלזר התחתנה בפעם השלישית, באתר Xnet‏, 12 באוגוסט 2018
↑  משה דיין, ניסן בלבן, חבר ועמית מוערך הלך לעולמו, פייסבוק, 16 בדצמבר 2018
↑  אריאלה איילון, איך תקף הסרטן דווקא את כוהנת הבריאות פיליס גלזר, באתר ynet, 8 בפברואר 2007
| --- | --- |
בקרת זהויות :  NLI: 987007300789705171  VIAF: 58449374   WorldCat (עם VIAF): 58449374
פרס דני היינמן לפיזיקה מתמטית

פרס דני היינמן לפיזיקה מתמטית הוא פרס המוענק מדי שנה מאז שנת 1959 במשותף על ידי האגודה האמריקנית לפיזיקה והמכון האמריקאי לפיזיקה. הוא הוקם על ידי קרן היינמן לכבודו של דני היינמן, איש עסקים ופילנתרופ בלגי שגם הציל יהודים במהלך מלחמת העולם השנייה. החל משנת 2010, הפרס מורכב מ-10,000 דולר אמריקאי ותעודה המפרטת את התרומות שהעניק מקבל הפרס בתוספת הוצאות נסיעה כדי להשתתף בפגישה שבה מוענק הפרס.
פרס זה מוענק אך ורק עבור תרומות מפורסמות בעלות ערך שנעשו בתחום הפיזיקה המתמטית ללא הגבלות על אזרחותו של המועמד או על מדינת מגוריו. "פרסום" מוגדר כמאמר בודד, סדרת מאמרים, ספר או כל תקשורת אחרת שיכולה להיחשב כהוצאה לאור. הפרס עשוי להיות מוענק ליותר מאדם אחד על בסיס משותף כאשר כל הנמענים תרמו לאותם הישגים.
בין זוכי הפרס, כמה מדענים שזכו לאחר מכן בפרס נובל כגון מארי גל-מאן ואווה בוהר, סטיבן ויינברג ורוי גלאובר, וכן הפיזיקאי סטיבן הוקינג שקיבל את הפרס ב-1976.